Lagarfljót

Lagarfljót eller Lögurinn er en innsjø øst på Island nær Egilsstaðir. Den har et areal på 53 km², er 25 kilometer lang og 2,5 kilometer bred med en dybde på opp til 112 meter. Elven med samme navn renner gjennom innsjøen. Vannkraftverket Lagarfossvirkjun ligger i den nedre enden av innsjøen, det har en installert effekt på 27 MW.

Den største skogen på Island, Hallormsstaðarskógur, ligger nær innsjøen. Her finner man også en flott foss kalt Hengifoss. Hengifoss er med en høyde på 118 m en av de høyeste fossene i landet. Like nedenfor ligger den mindre fossen Litlanesfoss.

Som i den skotske innsjøen Loch Ness, mener enkelte at et sjømonster (lokalt kalt Lagarfljotsormurinn) holder til i dypet på innsjøen.

Referanser

Se også
Innsjøer på Island
Elver på Island
Fosser på Island

Eksterne lenker
 Informasjon og bilder 
 Hallormsstaður og Hengifoss
 Bilde av Hengifoss

Innsjøer på Island
Elver på Island